Κολοκύθα γεμιστή με ψαχνά κοτόπουλου, κάστανα, μανιτάρια και ρύζι
Διαλέξτε μια όμορφη κολοκύθα καλά ώριμη, κατά προτίμηση χωρίς λαιμό, και γεμίστε τη με κοτόπουλο, κάστανα, μανιτάρια και ρύζι. Η νοστιμιά είναι εγγυημένη.
1 μεγάλη κίτρινη κολοκύθα αλάτι, πιπέρι, 1 κουτ. σούπας σπόρος μάραθου, τριμμένος, 250 γρ. μανιτάρια λευκά, σε φέτες όλα τα ψαχνά της βρασμένης κότας, σε μικρά κομμάτια, 200 γρ. πικάντικη γραβιέρα σε κύβους (προαιρετικά), 1 μεγάλο κυδώνι, καθαρισμένο και τριμμένο στον τρίφτη, 20 κάστανα ψημένα, καθαρισμένα, κομμένα στα 2, 1 φλιτζ. τσαγιού κουκουνάρια ψημένα στο φούρνο ή σε αντικολλητικό τηγάνι χωρίς λιπαρή ουσία, 1 φλιτζ. τσαγιού φυλλαράκια μαϊντανού ψιλοκομμένα, 1/2 φλιτζ. τσαγιού σταφίδες ξανθές, 2/3 φλιτζ. τσαγιού ρύζι άσπρο (καρολίνα ή νυχάκι), ξύσμα από 1 ώριμο πορτοκάλι (ακέρωτο και βιολογικό), 1/2 φλιτζ. τσαγιού ελαιόλαδο
Για την κολοκύθα γεμιστή με ψαχνά κοτόπουλου, κάστανα, μανιτάρια και ρύζι ξεκινάμε και βάζουμε το λάδι σε μια  κατσαρόλα και όταν ζεσταθεί ρίχνουμε τα μανιτάρια και  τα τσιγαρίζουμε να ροδίσουν ελαφρά.Τότε προσθέτουμε το ρύζι και το ανακατεύουμε για 1 λεπτό.Προσθέτουμε αλατοπίπερο και 2 φλιτζάνια νερό βραστό.Αφήνουμε σε  χαμηλή φωτιά να απορροφήσει τα υγρά.Τραβάμε από τη  φωτιά.Ρίχνουμε στο ρύζι τα  ψαχνά της κότας, τη γραβιέρα, το κυδώνι, τα κάστανα, τα  κουκουνάρια, τον μαϊντανό, στις σταφίδες και το ξύσμα.Ανακατεύουμε και διορθώνουμε το αλατοπίπερο.Πλένουμε και σκουπίζουμε καλά την κολοκύθα.Κόβουμε ένα καπάκι μεγάλο ώστε να γίνει ευρύχωρο άνοιγμα στην  κορυφή.Αφαιρούμε τα σπόρια και τις ίνες από το εσωτερικό της.Αλατοπιπερώνουμε  εσωτερικά την κολοκύθα και πασπαλίζουμε γενναιόδωρα με μια ποσότητα από τον τριμμένο σπόρο μάραθου.Προθερμαίνουμε το φούρνο στους 200° C.Μ’ ένα μεγάλο κουτάλι βάζουμε τη γέμιση στην κολοκύθα.Βάζουμε μια στρώση,  πασπαλίζουμε με σπόρο μάραθου, ακόμα λίγη γέμιση,  πάλι σπόρο μάραθου.Συνεχίζουμε έτσι μέχρι να γεμίσει.Δεν πιέζουμε τα υλικά για να δώσουμε χώρο να ψηθούν με τα υγρά της κολοκύθας.Βάζουμε προσεκτικά την κολοκύθα σε ταψί στρωμένο  με λαδόχαρτο, την αλείφουμε με λάδι και την τυλίγουμε  ολόκληρη με αλουμινόχαρτο ειδικό για ψήσιμο (όχι κοινό  αλουμινόχαρτο).Την βάζουμε στο φούρνο και μετά από  1 ώρα χαμηλώνουμε στους 180° C και συνεχίζουμε το ψήσιμο για 1 1⁄2 ώρα ακόμα.Κατά τη διάρκεια του ψησίματος τρυπάμε με ένα ξύλο  από σουβλάκι την κολοκύθα για να διαπιστώσουμε αν η σάρκα της είναι μαλακή – αν είναι τη βγάζουμε από το  φούρνο, διαφορετικά συνεχίζουμε το ψήσιμο.Μεταφέρουμε πολύ προσεκτικά την κολοκύθα σε  πιατέλα για να την σερβίρουμε.Παίρνουμε από το άνοιγμα με τη ρηχή κουτάλα γέμιση  μαζί με τη σάρκα της κολοκύθας, προσεκτικά όμως να μην  κοπεί το εξωτερικό φλούδι το οποίο δεν τρώγεται.
Κολοκύθα,Κοτόπουλο,Ρύζι